**TECHNICKÁ AKADÉMIA**

 Hviezdoslavova 6, 052 01 Spišská Nová Ves

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ŠTATÚT SÚŤAŽE**

**ROBOTICKÝ DEŇ 2016**

**I. Predmet a účel štatútu**

Štatút upravuje súťažné podmienky, za ktorých sa môžu žiaci základných a stredných škôl zapojiť do súťaže v konštruovaní a programovaní robotov a stať sa výhercom cien uvedených v článku VII.

**II. Vyhlasovateľ a partneri súťaže**

1. Vyhlasovateľom je Technická akadémia, Hviezdoslavova 6, Spišská Nová Ves.
2. Partneri súťaže:
* Nadácia Volkswagen Slovakia,
* Rodičovské združenie pri Technickej akadémii.

**III. Cieľ súťaže**

Cieľom súťaže je:

1. popularizácia techniky medzi žiakmi základných a stredných škôl,
2. prezentovať aplikácie zariadení, ktoré sú schopné po naprogramovaní vykonávať rôzne činnosti a operácie,
3. vytvoriť priestor na prezentáciu robotických zariadení, ktoré skonštruovali a naprogramovali žiaci základných a stredných škôl,
4. ocenením najlepších zariadení a riešení motivovať mladých ľudí k ďalšiemu osobnému rastu.

**IV. Kategórie**

1. A – Žiaci ZŠ – Programovanie komerčných (zakúpených) robotov a zariadení
2. B – Žiaci ZŠ – Vlastná konštrukcia a naprogramovanie robotického systému
3. C – Žiaci SŠ – Programovanie komerčných (zakúpených) robotov a zariadení
4. D – Žiaci SŠ – Vlastná konštrukcia a naprogramovanie robotického systému
5. E – Robot stopár.

**V. Priebeh súťaže**

Každý súťažiaci v kategórii 1 – 4 počas svojej prezentácie:

1. opíše zariadenie, ktoré poskladal, resp. skonštruoval,
2. popíše spôsob programovania a programovací jazyk,
3. aktivuje zariadenie a ukáže jeho činnosť a možnosti,
4. odpovedá na otázky poroty, resp. publika.

**VI. Termíny a prihlasovanie**

1. Súťaž sa uskutoční 22. júna 2016 o 10.00 h v aule Technickej akadémie
2. Prihlásiť sa do súťaže je možné do 15. júna 2016 prostredníctvom formulára na www.tasnv.sk, alebo zaslaním e-mailu na skola@tasnv.sk s prihlasovacími údajmi.
3. Prihlasovacie údaje musia obsahovať:
4. meno žiaka,
5. názov a adresa školy, ktorú reprezentuje,
6. názov robotického projektu,
7. kategória, do ktorej sa hlási,
8. krátky popis činností robota, resp. zariadenia.

**VII. Ceny**

1. Súťažiaci v každej kategórii získajú vecné ceny v hodnote:

1. miesto – 50,- €

2. miesto – 30,- €

3. miesto – 20,- €

a diplom za umiestnenie.

1. Súťažiaci, ktorí sa umiestnia na ďalších miestach budú taktiež ocenení a získajú účastnícky diplom.
2. Ceny budú víťazom a účastníkom odovzdané pri vyhlásení výsledkov.

**VIII. Priebeh robotického dňa**

1. Príchod a registrácia účastníkov
2. Príprava a odskúšanie zariadení
3. Otvorenie
4. Súťažná prehliadka robotov a robotických zariadení
5. Mimosúťažná prezentácia ďalších robotov a robotických zariadení
6. Vyhlásenie výsledkov súťaže
7. Obed pre účastníkov podujatia

**IX. Kritériá hodnotenia účastníkov súťaže**

1. Náročnosť robotického systému, množstvo práce pri jeho sfunkčnení
2. Programovací jazyk – jeho vyspelosť
3. Naprogramované činnosti a ich ukážky
4. Funkčnosť a spoľahlivosť
5. Kreativita pri programovaní
6. Celkový vzhľad a pútavosť systému
7. Spôsob prezentácie
8. Orientácia v problematike – odpovede na otázky

**X. Záverečné ustanovenia**

1. Členov hodnotiacej poroty menuje riaditeľ školy.
2. Mená víťazov budú zverejnené na internetovej stránke školy a v ďalších médiách.

V Spišskej Novej Vsi 21. apríla 2016

 RNDr. Ladislav Ruttkay

 riaditeľ školy